
ଶିକ୍ଷକ ନିର୍ଦ୍ଦେଶିକା  ·  ଦେଖ, ଶୁଣ ଓ ବଞ୍ଚ – ପୁସ୍ତକ 1: ଈଶ୍ୱରଙ୍କ ସହିତ ଆରମ୍ଭ

	ପିଲାମାନଙ୍କୁ ଶିଖାଇବା ଯେ ଈଶ୍ୱର ଆଦମ ଓ ହବାଙ୍କୁ ସୃଷ୍ଟି କଲେ, ଯେପରି ସେମାନେ ଏକ ସିଦ୍ଧ ଜଗତରେ ତାହାଙ୍କ ସହିତ ବାସ କରିବେ।

ତେଣୁ ଈଶ୍ୱର ମନୁଷ୍ୟକୁ ନିଜ ପ୍ରତିମୂର୍ତ୍ତିରେ ସୃଷ୍ଟି କଲେ; ଈଶ୍ୱରଙ୍କ ପ୍ରତିମୂର୍ତ୍ତିରେ ସେ ତାହାକୁ ସୃଷ୍ଟି କଲେ; ସେ ସେମାନଙ୍କୁ ପୁରୁଷ ଓ ସ୍ତ୍ରୀ କରି ସୃଷ୍ଟି କଲେ।



ପାଠ ଉପସ୍ଥାପନା
ଆରମ୍ଭ
ବଞ୍ଚିବା ପାଇଁ ସେମାନଙ୍କର ପ୍ରକୃତରେ କ'ଣ ଦରକାର ତାହା ଶ୍ରେଣୀକୁ ପଚାରନ୍ତୁ। ଆମର କିଛି ମୌଳିକ ଆବଶ୍ୟକତା ହେଲା ବାୟୁ, ସ୍ୱଚ୍ଛ ପାଣି ଓ ଖାଦ୍ୟ।
ଆଜିର ଶିକ୍ଷାର ମୁଖ୍ୟ ବିଷୟ
	1.ଈଶ୍ୱର ମାଟିର ଧୂଳିରୁ ମନୁଷ୍ୟକୁ ଗଢ଼ିଲେ ଏବଂ ତାହା ଭିତରେ ପ୍ରାଣବାୟୁ ଫୁଙ୍କିଲେ (1:27; 2:7)।
	2.ଈଶ୍ୱର ମନୁଷ୍ୟକୁ ବାସ କରିବା ପାଇଁ ଏକ ସୁନ୍ଦର ବଗିଚା ଦେଲେ, ଯେଉଁଠି ସେମାନଙ୍କର ଆବଶ୍ୟକ ସବୁକିଛି ଥିଲା (2:8-14)।
	3.ଏହି ବଗିଚାରେ କାମ କରିବା ଓ ତାହାର ଯତ୍ନ ନେବା ମନୁଷ୍ୟର କାମ ଥିଲା। ଏହା ଏକ ଚମତ୍କାର କାମ ଥିଲା, କାରଣ ସବୁକିଛି ଭଲ ଭାବରେ ଓ ଠିକ୍ ସ୍ଥାନରେ ବଢ଼ୁଥିଲା। ସେଠାରେ କୌଣସି ବଣଘାସ କି କଣ୍ଟା ନ ଥିଲା। ଆଦମ ସମସ୍ତ ପଶୁମାନଙ୍କ ଉପରେ ନିଜର ଶାସନ ଦେଖାଇବା ପାଇଁ ସେମାନଙ୍କୁ ନାମ ଦେଲେ। ସେମାନଙ୍କ ମଧ୍ୟରୁ କେହି ପରସ୍ପରକୁ କି ଆଦମଙ୍କୁ କ୍ଷତି କଲେ ନାହିଁ। ଜଗତରେ କୌଣସି ଭୟ ନ ଥିଲା (1:26; 2:15-17, 19-20)।
	4.କିନ୍ତୁ ପୃଥିବୀର ସମସ୍ତ ପ୍ରାଣୀଙ୍କ ମଧ୍ୟରେ ଆଦମଙ୍କ ପାଇଁ କୌଣସି ଉପଯୁକ୍ତ ସହାୟିକା, କୌଣସି ପ୍ରକୃତ ସାଥୀ ନ ଥିଲା। ପଶୁ ଓ ପକ୍ଷୀମାନେ ଏହି ଆକାଂକ୍ଷାକୁ ସମ୍ପୂର୍ଣ୍ଣ ଭାବେ ପୂରଣ କରିପାରିଲେ ନାହିଁ, ତେଣୁ ଈଶ୍ୱର ହବାଙ୍କୁ ସୃଷ୍ଟି କଲେ। ବର୍ଣ୍ଣନା କରନ୍ତୁ କିପରି ଆଦମଙ୍କ ସମାନ ମାଂସରୁ ହବାଙ୍କ ସୃଷ୍ଟିର ବାଇବେଲୀୟ ବିବରଣ ଦର୍ଶାଏ ଯେ ପୁରୁଷ ଓ ସ୍ତ୍ରୀ (1) ପରସ୍ପର ପାଇଁ ଉଦ୍ଦିଷ୍ଟ ଏବଂ (2) ପରସ୍ପରର ସମାନ (2:18, 20-24)।
	5.ଆଦମ ଓ ହବା ସେହି ସୁନ୍ଦର ବଗିଚାରେ ଏକାଠି ଖୁସିରେ ଥିଲେ। ଚିତ୍ର 2 ଦେଖାନ୍ତୁ। ସେମାନେ ବସ୍ତ୍ର ପିନ୍ଧୁ ନ ଥିଲେ, କାରଣ ନିଜ ଉଲଗ୍ନ ଶରୀର ପାଇଁ ସେମାନେ ଲଜ୍ଜା ଅନୁଭବ କରୁ ନ ଥିଲେ। ସେମାନେ ବନ୍ଧୁମାନଙ୍କ ପରି ଈଶ୍ୱରଙ୍କ ସହିତ କଥା ହୋଇପାରୁଥିଲେ, ଆଉ ସେହି ସିଦ୍ଧ ଅସ୍ତିତ୍ୱରେ କୌଣସି ଦୁଃଖ, ମନ୍ଦ କିମ୍ବା ମୃତ୍ୟୁ ନ ଥିଲା।
ମୁଖସ୍ଥ ପଦ ମନେ ରଖାନ୍ତୁ
କାହାଣୀ ପ୍ରତି ଆମର ପ୍ରତିକ୍ରିୟା
ଈଶ୍ୱର ଆମକୁ ତାହାଙ୍କ ସୁନ୍ଦର ଜଗତ ଉପଭୋଗ କରିବା ପାଇଁ ସୃଷ୍ଟି କରିଛନ୍ତି। ପ୍ରଥମ ପାଠର ଏହି ଭାଗରେ ଦିଆଯାଇଥିବା ପରାମର୍ଶଗୁଡ଼ିକ ମଧ୍ୟରୁ କୌଣସିଟି ସେମାନେ କାର୍ଯ୍ୟରେ ପରିଣତ କରିଛନ୍ତି କି ନାହିଁ ଶ୍ରେଣୀରୁ ପଚାରି ଜାଣନ୍ତୁ।
ଈଶ୍ୱର ଆମକୁ ଆମ ଶରୀର ଦେଇଛନ୍ତି। ଶରୀରକୁ ସୁସ୍ଥ ଓ ଶକ୍ତିଶାଳୀ ରଖିବା ପାଇଁ ଶ୍ରେଣୀକୁ ଦୁଇ ତିନୋଟି ସରଳ ସ୍ୱାସ୍ଥ୍ୟ ନିୟମ ତିଆରି କରିବାକୁ ଦିଅନ୍ତୁ। ନିୟମଗୁଡ଼ିକ ଶାରୀରିକ ସ୍ୱଚ୍ଛତା (ପରିଷ୍କାର ପରିଚ୍ଛନ୍ନତା), ସନ୍ତୁଳିତ ଖାଦ୍ୟ, ସ୍ୱଚ୍ଛ ପାଣି, ଯଥେଷ୍ଟ ବ୍ୟାୟାମ ଓ ନିଦ୍ରା ପରି ମୌଳିକ ବିଷୟ ଉପରେ ହେବା ଉଚିତ।
ପାଠ 2 – ମାନବଜାତିର ଆବଶ୍ୟକ ସବୁକିଛି	ପୃଷ୍ଠା 




